open-index/open-wikipedia-markdown huggingface dataset:
Stella Christie

Stella Christie (lahèr 11 Januwari 1979) panèka Akademisi, Ilmuwan Kognitif dâri Medan, Somattra Dâjâ, Indonesia sè samangkèn ajabat mènangka bekkèl Menteri Pendidikan Tèngghi, Sains, bân Teknologi. Salèrana ngaollè Gellar Sarjana dâri Universitas Harvard bân Gellar  Ph.D. dâri Northwestern University dâlem  bidang psikologi kognitif. Salèrana panèka ghuru rajâ è Tsinghua University, Beijing, Tiongkok, sè jhughân negghu' jabadhân mènangka Research Chair è Tsinghua Laboratory of Brain and Intelligence bân Direktur Child Cognition Center. Salaènna panèka, salèrana jhughân dhâddhi angghuta  Governing Board ghâbây Cognitive Science Society sè andi' kontribusi aktif mènangka Panasihat sains bân Pendidikan dâ' pamarènta Indonesia.

## Kaodi'ân bân Pendidikan
Stella Christie lahèr è  Medan, 11 Januwari 1979 bân odi' è Jakarta. Salèrana mamarè pendidighânna è SD, SMP, bân SMA Santa Ursula, Jakarta. È bâkto pendidighânna, salèrana narèma pan-bârâmpan beasiswa prestisius, tamaso' beasiswa ASEAN dâri Pamarènta Singapura tor beasiswa dâri United World College ghâbây alanjutaghi pendidikan è  Red Cross Nordic United World College, Norwegia. È taon 1999, salèrana narèma  beasiswa ghenna' dâri Harvard University bân lulus kalabân prèdikat magna cum laude with Highest Honors è taon 2004. Salèrana pas alanjut pendidikan S3 è Northwestern University bân ollè gellar Ph.D. è taon 2010.

Saellana mamarè panelitian postdoktoral è University of British Columbia, Kanada, taon 2012, Prof. Stella amolaè karir akademik mènangka tenure track Assistant Professor è Swarthmore College, Amerika Serikat. È taon  2018, salèrana èyangka' mènangka Tenured Associate Professor. È taon sè padâ, salèrana È patabâr karir dâri bânnya'  universitas è Amerika Serikat, Singapura, bân Tiongkok, salèrana apinda ka Tsinghua University, pas è taon 2022, salèrana èyangka' dhâddhi ghuru rajâ (Full Professor).

Salèrana akabin sareng Bartlomiej Czech,  ilmuwan Polandia sè toman akuliyah è  Universitas Harvard bân Universitas Pennsylvania kalabân gellar doktor. Sè kaduwâ ampon andi' ana' lakè' sèttong anyama Bayu Czech.

## Sombher-sombher
Gabriela Salas Cabrera

**Gabriela Salas Cabrera** panèka programer, pangajhâr otabâ mentor bidang STEM (*Science, Technology, Engineering, and Mathematics*), bân èlmowan data sè asalla ḍâri komunitas *Puerto del Caballo*. Gabriela èkennal bisa ajhembhâdhâni teknologi kalabân palestarèyan bhudhâjâ khusussa bhâsa. Gabriela asalla ḍâri kotta è munisipalitas Chapulhuacan, Hidalgo sè lahèr è taon 1996. Sala sèttong dhurrun pentingnga Gabriela ḍâlem bidang teknologi panèka bisa m*engintegrasikan* bhâsa Náhuatl bân bhâsa pribhumè Meksiko laènna è *platform [[Google Translate]]*.

Gabriela panèka tong-sèttongnga bâbinè' ḍâlem tim sè bâḍâ ḍâri ahli bhâsa bân *antropolog* sè negghu' keistimewaan mènangka bâbinè' pribhumè lu-ghâllu è bidang teknologi ḍâlem organisasi UNESCO ḍâ' bâbinè' è bidang *sains* ka'angghuy kamajjhuwâm dhunnya.

## Lako
Lakona Gabriela è bidang teknologi molaè èkennal lowas nalèkana bisa nerrappaghi bhâsa Náhuatl è *Google Translate*. Trèsnana Gabriela ḍâ' bhâsa Náhuatl panèka lahèr ḍâri èbhuna, sè ngajhâraghi bhâsa Náhuatl bân abherri' samangat ka'angghuy mèyara bhâsa Náhuatl. Gabriela jhughân kolaborasi sareng Google khusussâ ḍâlem *pemutakhiran* data bân *[[kecerdasan buatan]]* ka'angghuy aḍukung panerrapanna bhâsa-bhâsa pribhumè otabâ masyarakat adhât è Mèksiko. Hal ka'ḍinto salaras kalabân tojjhuwânna yâkni ka'angghuy ajâgâ bhâsa asli Mèksiko aghuna'aghi *kecerdasan buatan*.

## Sombher
M. Fuad Basya

**Mayor Jenderal TNI (Purn) Mochamad Fuad Basya** (lahèr 7 Agustus 1957) panèka mantan perwira Tentara Nasional Indonèsia Angkatan Darat sè apangkat tèngghi sè lolos dâri Akademi Militer è taon 1981. Salèrana atugas mènangka Kepala Pusat Informasi Angkatan Bersenjata Nasional Indonèsia (Kapuspen), ngântè'è Laksamana Muda Iskandar Sitompul dâri tangghâl 21 Maret 2014 kantos 25 Juli 2015, Sabellunna salèrana Staf Ahli Panglima TNI. È taon 2008, bâkto apangkat Brigadir Jènderal, salèrana toman alaghungè dhâddhi Bâkkèl Asisten Logistik è Kepala Staf Angkatan Darat Indonèsia, saterrossa mènangka Waasrenum Panglima TNI è taon 2009.

M. Fuad Basya panèka pottrana Hj. Ainil Mardiah Gazali dâri Kurai Limo Jorong, Bukittinggi, Somattra Bârâ' dâri suku Simabua Daujuang, Garegeh Koto Salayan, bân agellar adhât *Datuak Bagindo Ali*. 

## Riwayât Kalaghungan

* Waaslog Kasad (2008)
* Waasrenum Panglima TNI (2009)
* Pati Sahli Panglima TNI (2012)
* Kapuspen TNI (2014)

## Sombher
Amril Amir

**Mayor Jenderal TNI (Purn.) Amril Amir, S.IP** (lahèr 7 Jânuwari 1954) panèka sala sèttong panglima militèr Indonèsia. Salèrana atugas mènangka Komandan Kodam VII/Wirabuana molaè Juli 2010 kantos Sèptèmber 2011 sa'amponna atugas mènangka Kasdam (Kepala Staf Daerah Militèr) è Kodam VII 8 bulân. 

Salèrana ngântè'è pongghâbâ sabellunna, Mayor Jènderal TNI Hari Krisnomo bân è bulân Sèptèmber 2011 èghântè sareng Mayor Jènderal TNI Muhamad Nizam. Sa'ellana jârèya ètugas mènangka Staf Khusus ghâbây Kepala Staf Angkatan Darat (Kasad), Jenderal TNI George Toisutta.  Sabellunna, Amril Amir jhughân atugas mènangka Danrem (Komandan Resort Militer) 041/Garuda Hitam è Bângkolo.

## Riwayât Pendidikan

* Akabri (1978)
* Seskoad (1996)

## Riwayât Kalaghungan

* Danyonif 732/Banau (1993-1995)
* Danyonif 203/Arya Kemuning (1996-1997)
* Danrem 041/Gatam (2005-2007)
* Pati Kasad bidang Hukum dan HAM (2007-2008)
* Kadisjarah (2008-2009)
* Kasdam VII/Wirabuana (2009-2010)
* Pangdam VII/Wirabuana (2010-2011)
* Kâtowa Umum Perkemi Sumbar

## Sombher


## Pranala Lowar

* "Minggu, Keluarga Minang Sapayuang Halal Bihalal" *Tribunnews*.
* "Cawalkot Bengkulu Siap Hadang Incumbent" *Jarrakonline.com*.
Danny Alkadrie

**Danny Alkadrie**, (lahèr 27 April 1969) panèka perwira TNI sè atugas mènangka Komandan Korem 084/Bhaskara Jaya molaè tangghâl 24 Juli 2024.

Danny Alkadrie lolos dâri Akademi Militer è taon 1992 kalabân pangalaman sè bânnya' è bidâng Infanteri. Kalaghungan sabellunna panèka Waasren Kaskogabwilhan III. È taon 2009 Danny atugas mènangka Danyonif 315/Garuda. Saterrossa ngabdhi dhâddhi Dandim 0601/Pandeglang dâri taon 2011 kantos taon 2013.

## Riwayât Kalaghungan
* Wadan yonif 643/Wanara Sakti (2002).
* Danyonif 315/Garuda (2009-2010).
* Dandim 0601/Pandeglang (2011-2013).
* Pabandya I/Binsat Spaban III/Siapsat Sopsat (2013-2015).
* Asops Kasdam II/Sriwijaya (2015-2016).
* Wadan Rindam XII/Tanjung Pura (2016-2018).
* Paban V/Bakti STER TNI (2021).
* Paban I/Ten STER Mabes TNI (2022).
* Waasren  Kaskogabwilhan III (2024).
* Dandrem 084/Bhaskara Jaya (2024-Sekarang).

## Sombher
Sugiono (politikus)

Sugiono (lahèr 11 Februari 1979) panèka politikus Indonesia sè ajabat mènangka Menteri Lowar Naghârâ Indonesia sejjhâk taon 2024. Salèrana dhâddhi sala sèttong angghuta partama Partai Gerakan Indonesia Raya (Gerindra) bân aktif mènangka kader sejjhâk taon 2008.

salèrana panèka Menteri Lowar Naghârâ Indonesia partama dâri partai politik sejjhâk Alwi Shihab (ajabat 1999–2001) bân sè partama sè andi' latar belakang militèr.

Sabelluna ka'dinto, salèrana panèka Bekkèl Katua Komisi I DPR-RI (2019-2024) saellana suksès arebbu' sèttong korsè ghâbây Partai Gerindra dâ' ka pèlèyan umum Legislatif 2019 dâri Daèrah Pèlèyan Jhâbâ Tengnga I (Kottah Semarang, Kabhupatèn Semarang, Kabhupatèn Kendal, bân kottah Salatiga).

È pèlèyan umum 2024, Sugiono abâli mennang korsè DPR-RI ghâbây periode 2024-2029 dâri daèrah pèlèyan sè padâ.

## Riwayat Hidup
Odi' è dhârâdhân tèngghi Gayo, Sugiono lahèr tangghâl 11 Februari 1979 è Takengon, Aceh Tengnga. Saellana mamarè SD è Takengon, Sugiono alanjut pendidikan è SMPN 1 Takengon bân SMPN 3 Banda Aceh.

Taon 1994, Sugiono lolos sèlèksi maso' Taruna Nusantara Magelang, Jhâbâ Tengnga. È ka'dissa', salèrana aktif dâlem OSIS.

Salèrana pas adaftar dhâddhi calon taruna AKABRI. Tapè è bâkto sè padâ, Danjen Kopassus bâkto jârèya, Mayor Jenderal TNI Prabowo Subianto, mokka' pilot project aropa pangèrèman alumni SMA Taruna Nusantara ka pan-bârâmpan parghuruwân tèngghi militèr è Amerika Serikat kalabân program beasiswa.

Salèrana pas mèlè noro' adaftar program kasebbhut. Salèrana noro' sèlèksi kantos ènyata'aghi lulus ghâbây noro' pendidikan mènangka kadet è Norwich University, panèka kampus militèr palèng towa è Amerika Serikat.

Saampona lulus dâri Norwich University, Sugiono sempet alako è Amerika Serikat sabelluna abâli ka Indonesia bân noro' pendidikan calon perwira TNI (Semapa PK) è Akademi Militèr Magelang. È taon 2002, Sugiono lulus bân èlanti' mènangka perwira TNI AD kalabân pangkat Letnan Duwâ' korps Infanteri.

## Riwayat pendidikan

* SDN Blang Kolak I (1985 - 1991)
* SMPN Blang Kolak I (1991 - 1994)
* SMA Taruna Nusantara Magelang (1994 - 1997)
* S-1 Teknik Komputer, Universitas Norwich (B.S) (1997 - 2001)
* Sakolah Perwira Prajurit Karier TNI (2002)

## Sombher-sombher
Jodi Widjanarko

Mayor Jenderal TNI (Purn.) **Jodi Widjanarko**, S.Sos. èngghi panèka sèttong Purnawirawan TNI-AD sè dibudih ajabat mènangka bâkkèl Komandan Pusat Kesenjataan Infanteri.

Jodi Widjanarko, panèka aropa'aghi lulusan Akademi Militer (1989) sè asalla dâri kecabangan Infanteri. Jabatan sè dibudih jenderal bintang duwâ' kasebbhut panèka Pa Sahli Tk. III Kasad Bidang Intekmil bân Siber.

## Riwayat jhâbadhân

* KASI-2OPS YONIF 321/KH BRIGIF 15/KUJANG DAM III/SLW (01—02—1993)
* PASI BINKAMWIL SISTER REM 173/PBV DAM XVII/CEN (01—11—1999)
* WADAN YONIF 753 DAM XVII/TKR (15—03—2000)
* PAMEN DAM XVII/TKR (DIK SESKO) (01—06—2002)
* PS. KASUBDEP JUANG AKMIL (24—01—2003)
* DANYON 1 MENCHANDRADIKAMUKA AKMIL (01—08—2003)
* DANYONIF 131/BRS REM 032/WBR DAM I/BB (01—05—2004)
* DANSECATA "B" GUMIL JUANG (15—05—2006)
* PABANDYAOPS SOPSDAM I/BB (15—06—2008)
* DANDIM 0203/LANGKAT REM 022/PT DAM I/BB (01—04—2009)
* WAASTER KASDIVIF 2/VCY KOSTRAD (20—05—2010)
* ASTER DIVIF 1/PVG KOSTRAD (25—03—2013)
* ASTER KASDAM XVII/CEN (01—09—2014)
* SAHLI BIDANG MANAGEMEN DAN SIS HAN NEG (12—05—2016)
* STAF KHUSUS KASAD (28—12—2019)
* KAPUSKODALOPS KOSTRAD (08—06—2020)
* DANREM 084/BJ DAM V/BRW (25—02—2022)
* KASDAM III/SLW (28—06—2022)
* PA SAHLI TK.III KASAD BID INTEKMIL DAN SIBER (07—02—2023)
* DIRDIK KODIKLATAD (09—06—2023)
* WADAN PUSSENIF (17—07—2023)

## Sombher
Fahrid Amran

Brigadir Jenderal TNI **Fahrid Amran** (lahèr 26 Dèsèmber 1970) panèka perwira tèngghi TNI-AD sè molaè tangghâl 25 Sèptèmber 2020 èparcajâ mènangka Direktur Sumber Daya Pertahanan Kementerian Pertahanan RI.

Fahrid, lolosân 1992 Akademi Militèr Indonèsia (Akmil) panèka dâri cabang Infanteri. Kalaghungan sè palèng ahèr jenderal bintang sèttong panèka Kabidbangkerma Puslola ghâbây kawâsâ Bainstrahan, Kementerian Pertahanan.

## Riwayât Pendidikan

* Akmil (1992)
* Sussarcab Infanteri
* Para Dasar
* Sus Lapa II
* Suspa Intelstrat
* Seskoad
* Sus Danyon
* Tar Danbrig
* Suspa Staf Renstra

## Riwayât Kalaghungan

* Danyonif 413/Bremoro
* Dandim 1708/Biak
* Kasbrigif 19/Khatulistiwa
* Danbrigif Para Raider 3/Tri Budi Sakti
* Analis Kebijakan Madya Bidang Adakon Puskon Baranhan Kemhan
* Analis Kebijakan Madya Bidang Medsos Pusinfostrahan Bainstrahan Kemhan
* Kabidbangkerma Puslola Kawasan Bainstrahan Kemhan
* Dir Sumdahan Ditjen Pothan Kemhan

## Sombher
Asep Subarkah Yusuf

Mayor Jenderal TNI (Purn.) **Asep Subarkah Yusuf** (lahèr 7 Oktober 1962) èngghi panèka sèttong purnawirawan perwira tèngghi TNI Angkatan Dhârâ' sè samangkèn ajabat Ketua Dewan Informasi Strategis bân Kebijakan BIN. Sabellumma salèrana ajabat Deputi III Bid. Kontra Intelijen BIN. Sajjek 3 Agustus 2016 sampè' 24 Novèmber 2016 ngemban amanat mènangka Direktur Umum Kodiklat TNI AD (Validasi Organisasi). Asep panèka lulusan Akademi Militer (Akmil) 1986 bân ahlina è bidang Infanteri (Kopassus).

## Kaodi'ân awwal
Asep èmolaè pandhidhighân awwal è Jhâbâ Tèmor sabellunna nerrossaghi pelatèyan militèr è Akademi Angkatan Bersenjata Indonesia (AKABRI). Salèrana lulus dâri AKABRI è taon 1984, saterrossa ngalakoni serangkaian kursus pelatèyan militer lanjutan è dâlem bân è loar naghârâ, è antarana SESSARCAB Infanteri, Komando, Airborne, Ranger, Pathfinder, bân kursus intelijen bân staf senior. Pandhidhighân ka'dinto madhâddhi landasan karir militèrra è Angkatan Dârâ' Indonèsia.

## Riwayat pandhidhighân

* SDN Beru 2 Wlingi (1975)
* SMPN 1 Wlingi (1978)
* SMAN 1 Garum (1981)
* Akabri (1986)
* Seskoad (1998)

## Riwayat jhâbâdhân

* Komandan Grup 2/Kopassus (2008–2010)
* Pamen Ahli Gol. IV Kopassus Bid. Pendidikan dan Latihan (2012)
* Kapusjianstra TNI (2012–2013)
* Sekretaris Kodiklat TNI AD (2013–2016)
* Direktur Umum Kodiklat TNI AD (2016)
* Staf Ahli Ka BIN Bid. Hankam (2016–2017)
* Deputi III Bid. Kontra Intelijen BIN (2017–2020)
* Ketua Dewan Informasi Strategis dan Kebijakan BIN (2020)

## Sombher
Aspar Aswin

**Aspar Aswin** (13 April 1940 – Dèsèmber 2007) panèka Gubernur Kalimantan Bârâ' 2 pèriode, èngghi panèka taon 1993–1998 bân taon 1998–2003. Salèrana alaghungè mènangka Gubernur Kalimantan Bârâ' ngântè Parjoko Suryokusumo.  

## Tandhâ Kahormadhân
Polana jasa bân bhâktèna dâ' bhângsa bân nâghârâ, salèrana èberri' bânnya' pengarghâ'ân, è antarana:

## Sombher


## Pranala Lowar

* https://books.google.co.id/books?id=dB4TAAAAMAAJ&pg=PA162
Kamala Harris

Kamala Devi Harris (/ˈkɑːmələ ˈdeɪvi/ lahèr 20 Oktober 1964) panèka  politikus bân pangacara Amerika Serikat sè ajabat mènangka bekkèl  Prèsidèn Amerika Serikat ka-49. Tangghâl 11 Agustus 2020, Joe Biden mèlè  Harris mènangka kandidat bekkèl prèsidèn. tangghâl 7 November 2020, salèrana asareng Joe Biden mennang dâlem pèlèyan umum. Harris dhâddhi katoronan India-Amerika, katoronan Afrika-Amerika, bân bâbinè' partama dâlem sajârâ  Amerika Serikat sè ajabat mènangka bekkèl Prèsidèn.

## Kaodi'ân
Harris lahèr è Oakland, California. Salèrana panèka ana' sulung dâri duwâ' satarètanan. Èbhuna panèka, Shyamala Gopalan, panèka paneliti kanker dâri India, tor eppa'na, Donald Harris, panèka èkonom dâri Jamaika. Sè kaduwâ atemmo pas ghi' dhâddhi mahasiswa è Universitas California, Berkeley.

## Karir
Taon 1990, Harris èyangka' mènangka bekkèl Jhâksa è daèrah Alameda County, California, salèrana è ghâmbhâraghi mènangka "*Jaksa penuntut yang cakap dan memiliki masa depan yang baik*". taon 1994, Katua Majelis California Willie Brown, sè bâkto panèka teppa'na apacaran sareng, ngangka' Harris mènangka Dèwan Bhândhing Asuransi Pengangguran Naghârâ bân dhâddhi mènangka Komisi Bhântowan Medis California. Harris pas ngala' cuti ennem bulân taon 1994 dâri tugassa mènangka jhâksa.

Pada Februari 1998, Jhâksa Wilayah San Francisco Terence Hallinan ngangka' Harris mènangka asistèn jhâksa daèrah. è ka'dissa', salèrana dhâddhi kapala Divisi Kriminal Karier, ngawassè lèma' pangacara laènna, sè èpon nuntut mas'alah matè'èn, rampok, bân palècèhan sèksual - otamana mas'alah bramacorah. Taon 2000, Harris èlaporaghi ta' saroju' kalabân asistèn Hallinan, Darrell Salomon, dâ' ka Proposisi 21, sè aberri' jhâksa pèlèyan ghâbây ngadhili terdakwa  dât-ngodâdhân è Pangadhilan Tèngghi ètèmbhâng Pangadhilan dât-ngodâdhân. Harris akampanye nangtang kalakowan ghâpanèka. Harris ngajuwaghi serrowan dâ' ka Salomon bâb nyorot dâri jabadhânna. 

Bulân Agustus 2000, Harris ngala' kalakowan anyar è Balai Kottah San Francisco, alako ghâbây pangacara kottah, Louise Renne. Harris ajhâlâni Divisi Layanan Kalowarghâ bân Ana' sè abekkèlè mas'alah  palècèhan bân panelantaran ana'. Runne nyokong Harris è bâkto kampanye ghâbây dhâddhi jhâksa daèrah.

## Sombher-sombher
Nerva

**Marcus Cocceius Nerva** (8 November 30 M – 27 Januari 98 M) iyâ arèya Kaisar Romawi sè marènta ḍâri 18 Sèptèmber 96 M sampè’ ka matèna è tangghâl 27 Jânuwari 98 M. Nerva èkennal mènangka sè majhâghâ Dinasti Nerva-Antonine, sè ngawalè masa kedamaian bân stabilitas rajâ è Kekaisaran Romawi, segghut èsebbhut mènangka *Pax Romana*. Pamarènta’anna sè sakejjhâ’ dhaddhi titik balik ḍâlem sejarana Romawi saellana masa pamarènta’anna despotic ban represif Domitianus, kaisar sabellunna.

## Kehidupan Awal
Nerva lahèr tangghâl 8 Nopèmber 30 M è Narni, kotha è Umbria, Italia. Kalowargana asalla ḍâri Kellas *senatorial* terkemuka. sè kasohor. Nerva iyâ arèya katoronan ḍâri ḍuwâ’ân konsul Romawi sè kasohor: embana, **Marcus Cocceius Nerva** sè ajabat mènangka konsul bâkto masa pamarènta’anna Kaisar Tiberius, ban ramana sè jhughân anyama **Marcus Cocceius Nerva**.

## Referensi
* Nerva di Encyclopædia Britannica
* Syme, Ronald. The Roman Revolution. Oxford University Press, 1939.
* Bennett, Julian. Trajan: Optimus Princeps. Routledge, 1997.

## Daftar Pustaka

* Grainger, John D. (2003). **. London: Routledge. . 
* Jones, Brian W. (1992). The Emperor Domitian. London: Routledge. . 
* Murison, Charles Leslie (2003). "M. Cocceius Nerva and the Flavians" (subscription required). Transactions of the American Philological Association. 133 (1). University of Western Ontario: 147–157.
* Syme, Ronald (1930). "The Imperial Finances under Domitian, Nerva and Trajan". The Journal of Roman Studies. 20. Society for the Promotion of Roman Studies: 55–70. doi:10.2307/297385. 
* Syme, Ronald (1982). "The Marriage of Rubellius Blandus". The American Journal of Philology. 103 (1). The Johns Hopkins University Press: 62–85. doi:10.2307/293964. JSTOR 293964. 
* Syme, Ronald (1958). . Oxford: Oxford University Press. . 
* Syme, Ronald (1983). "Domitian: The Last Years". Chiron. 13: 121–146.

## Pranala luar

* Cassius Dio, ''Roman History'' Book 68, English translation
* Aurelius Victor (attrib.), *Epitome de Caesaribus* Chapter 12, English translation
* Narnia web links, ''International links'', International links from Narnia.it web site
* Wend, David (1998). "Nerva (96–98 A.D.)". De Imperatoribus Romanis.
Zubir Saiḍ

**Zubir Saiḍ** (22 Juli 1907 – 16 Novèmber 1987) panèka komponis bân panyèpta lagu kabhângsa'an "Majulah Singapura" ḍâri Singapura. Asalla ḍâri kalowarga Minangkabau, salèrana ajhâr amaèn musik sacara otoḍiḍak. Zubir Saiḍ nyoson lagu ka'angghuy ghâbây filem Malaysia sambi alako dhâddhi komposer partitur filem ghâbây Cathay-Keris Film Proḍuctions. salèrana èkaparcajâ ampon nolès paleng sakonè'na 1.500 lagu, namong saparsapolo ḍâri jumlah sè perna èrekam.

Karya Zubir èpanḍang lowas kalabân lagu Melayu asli polana lagu-lagunya akaè' ḍâ' sejarah bân nilai-nilai Melayu. èbâreng orèng-orèng Minang sè èkennal, Zubir Saiḍ aghâbây semangat nasional è taon 1950-an. Salaèn "Majulah Singapura," Zubir aghâbây lagu patriotik "Selamat Bahagia," sè aropa'aghi lagu tema ghâbây Arè Anak Singapura. Zubir Saiḍ narèma bânnya' pengarghâ'ân sampè' akhèr hayat bân polana kontribusina ḍâ' musik bân bhudâjâ Melayu è Singapura.

## Kaoḍi'ân bân Karir

### Hinḍia Bâlândhâ
**Zubir Saiḍ** èlahèrraghi è tangghâl 22 Juli 1907, è Bukittinggi (sè lamba' èkennal dhâddhi *Fort ḍe Kock*), samangkèn èsebbhut Sumatera Bârâ'. Salèrana aropa’agi ana’ se paleng towa ḍâlem kalowarga Minangkabau se bannya’na lalake’ tello’ ban babine’ lema’. èbhuna sèdhâ è bâkto aomor pettong taon. Ramana, Muhammaḍ Saiḍ, panèka tokoh traḍisional sè cè' èghâdhui ajhâran aghâma. Karjâna ramana dhâddhi konḍuktor è perusaha'an kereta api kolonial Hinḍia Bâlândhâ mampu Zubir maso' ka sakola'an sè èjhâlânaghi Bâlândhâ.

molaè SḌ, Zubir Saiḍ nojjhuaghi bakat musik. Ghuru musik, sè ngaonèngè bakat Zubir, aghâbây Zubir aghâdhui tèknik solmisasi sèttong gâyâ ajhâr musik lèbât maca notasi —bân abhânto Zubir aghâbây kelompok musik ghâbây moreḍ sè berbakat. Kancana è kalompo' ngajhâri Zubir cara aghâbây suling bambu, bân rèng-orèng rowa amaèn abhâreng. è bâkto SMA Zubir noro’ kompolan keroncong. ḍâri ka'ḍissa', Zubir Saiḍ ajhâr alat-alat laèn akaḍhi gitar bân drum.

Kendala ekonomi mamaksa Zubir alako è omorra 18 taon. Kalabân penḍiḍighân sè terbatas, Zubir anḍi' kasempadhân alako sè terbatas. èmolaè alako è pabrik dhâddhi tokang bhâta. Saellana jârèya, Zubir narèma tabârân kancana ka'angghuy alako dhâddhi tokang ketik. Zubir aghuna'aghi bâkto lowang ka'angghuy amaèn musik. Zubir noro' kalompo' keroncong bân ollè jabatdhân dhâddhi tokang biola.

## Sombher
Van Allen

**James Alfred Van Allen** (lahèr 7 Sèptèmber 1914 kantos sèdhâ 9 Agustus 2006) panèka èlmowan è bidang antariksa, kabhângsa'an Amèrika ḍâri Universitas Iowa. Van Allen panèka kunci indtrumen dâlem pambhângonan panalètèyan magnetosferik è lowar angghâsa.

## Riwayât Kaoḍi'ân
Lahèr è Carolina Lao', Iowa, è tangghâl 7 Sèptèmber 1914, Van Allen panèka morèd palèng beccè' è sakola'anna bân ngèbâ piḍato kalulusan è taon 1931. Van Allen ngaollè gellar sarjana è bidang fisika kalabân gellar *summa cum laude* ḍâri *Iowa Wesleyan College* è taon 1935. Sa'amponna ngaollè gellar sarjana ngoḍâ ḍâri Iowa Wesleyan, Van Allen dhâddhi asisten ka'angghuy panalètè senior sè nanganè *Ekspedisi Byrd* kaḍuwâ' (1934 kantos 1935) ka Antartika ḍâlem nyèyappaghi paralatan *eksperimen seismik* bân *magnetik*. Van Allen ngaollè gellar master bân doktor ḍâri Universitas Iowa è taon 1936 bân 1939.

Lajur *radiasi* Van Allen, sala sèttong temmowan kalabân nyamana dhibi'. Èterrossaghi kalabân temmowan *tabung Gelger-Müller*, *instrumen* ka'angghuy pan-bârâmpan è taon 1958: (*Explorer 1, Explorer 3*, bân *Pioneer 3*) sa'abiddhâ pamerran *International Geophysical Year*. Van Allen mèmpèn komunitas èlmowan sè pangabdhiyânna ka'angghuy nalètè *instrumen* *satelit-satelit* lowar angghâsa.

## Sombher
Jane Cooke Wright

**Jane Cooke Wright** (20 Nopèmber 1919 - 19 Pèbruwari 2013) aropa'aghi ḍokter bân panalètè kanker asal Amèrika sè anḍi' perran penting ḍâlem parkembhângan *kemoterapi*. Jane alakonè *analisis* sè ḍâlem ḍâ' cem-macemma tambhâ anti-kanker, ajhâr hubunganna antara reaksi pasien kalabân kultur jaringan, bân nyèpta'aghi *metode-metode inovatif* ḍâlem *administrasi kemoterapi* kanker.

È taon 1967, Jane Wright dhâddhi bâbinè' sè akolè' celleng lu-ghâllu sè dhâddhi bâkkèl dekan è institusi medis sè kalonta è Amerika, ka'ḍinto *New York Medical College*.

## Latar Belakang Kalowarga
Jane Cooke Wright èlahèraghi è Kotta *New York* è taon 1919, Pottrè sarèyang ḍâri Corrine (Cooke) bân Louis Tompkins Wright. Eppa'an, Louis Tompkins Wright, panèka sala sèttong orèng Afrika-Amèrika sè lu-ghâllu lulus ḍâri Sakola'an Kaḍokterran Harvard bân abherri' conto sè sanget beccè' ḍâ' ḍuwâ' pottrèna. Louis Weight aropa'aghi ḍokter Afrika-Amèrika sè lu-ghâllu ollè posisi è roma sakè' kotta *New York*, terros è taon 1929, dhâddhi ahli *bedah* polisi Afrika-Amèrika lu-ghâllu è kotta *New York*. Jane jhughân maddhek Posat Panalètèyan Kanker è Roma Sakè' Harlem.

## Terbi'ân sè Tapèlè

* J. C. Wright, J. P. Cobb, S. L. Gumport, F. M. Golomb, bân D. Safadi, "Investigation of the Relationship Between Clinical and Tissue Response to Chemotherapeutic Agents on Human Cancer", *New England Journal of Medicine* 257 (1957): 1207-1211. Panalètèyan panèka ajhelâjhâ hubungan antarana tangghebbhân klinis pasien kanker ḍâ' *kemoterapi* bân pa'aobâ'ân sè kadhâddhiyân ḍâ' jaringan tumor pasien.

* J. C. Wright, J. I. Plummer, R. S. Coidan, bân L. T. Wright, "The in Vivo and in Vitro Effects of Chemotherapeutic Agents on Human Neoplastic Diseases", *The Harlem Hospital Bulletin* 6 (1953): 58-63. Studi panèka abhândhingaghi efek obhât kemoterapi ḍâlem kabâḍâ'ân *in vivo* (ḍâlem bhâdhânna manossa) bân *in vitro* (è lowar bhâdhân, ḍâlem lingkungan laboratorium) ḍâ' panyakèt *neoplastik* otabâ kanker.

## Sombher
Achmad Adnawidjaja

Brigadir Jenderal TNI (Purn.) **Achmad Adnawidjaja** (lahèr 5 Juni 1922) panèka perwira militèr, birokrat, bân politisi Indonèsia sè negghu' pan-bârâmpan kalaghungan è tingkat provinsi bân nasional è pamarènta'an Indonèsia. Kalaghungan Achmad sè palèng ahèr èpamarènta'an Indonèsia panèka mènangka angghuta Dewan Perwakilan Ra'yat dâri taon 1982 kantos 1987.

## Bâkto ngodâ
Achmad lahèr è tangghâl 5 Juni 1922 è Tasikmalaya, Jhâbâ Bârâ'. Sabellunna akarir è militèr, Achmad alako mènangka ghuru dâri taon 1941 kantos 1942 bân mènangka pengawas toko dâri taon 1943 kantos 1945. 

## Karir Militèr
Achmad maso' militer è taon 1945 bân langsong noro' è Rèvolusi Nasional Indonesia. Sa'ellana pangakowan kadauladhân Indonesia, Achmad atugas è pan-bârâmpan kesatowân, è antarana dhâddhi Bâkkèl Komandan Batalyon 312 (1953), Pelaksana Militèr Bekasi bân Tanggerang (1953–1955), Komandan Batalyon 312 (1957–1955), Panglima Komandan Kottha Bandung (1959–1960). Achmad pansiyun dâri militèr kalabân pangkat brigadir jenderal è tangghâl 1 Jânuwari 1975.

## Sombher
Bahram

**Bahram** (lahèr 5 Maret 1965) panèka perwira pensiunan Angkatan Darat Indonesia sè kapèng dhimin atugas mènangka Inspektur Divisi Infanteri 2/Kostrad. 

Bahram, lolosân Akademi Militer taon 1990, andi' pangalaman è infanteri. Kalaghungan sè palèng ahèr  jenderal bintang sèttong panèka mènangka Inspektur Komando Wilaya Militèr XIV/Hasanuddin.

## Pendidikan Militèr

* Akmil 1990
* Susarcabif 1990
* Sussar Para 1990
* Suslapa I Inf 2000
* Seskoad 2008
* Pembekalan Dandim 2010
* Sesko TNI
* PPRA Lemhanas 2017

## Riwayât Kalaghungan

* Danton III C Yonif 131/Braja Sakti
* Dankipan B Yonif 131/Braja Sakti
* Dankibant Yonif 131/Braja Sakti
* Kasi Ops Yonif 131/Braja Sakti
* Pasi Ops DIM 0305/Pasaman
* Kasi Kuat Yatih Divif 1/Kostrad
* Dandenma Divif 1/Kostrad
* Pabanda Ops Sops Kostrad
* Pjs Dandenma Kostrad
* Pabandya Komsos Sterdam III/Siliwangi
* Kasiter Rem 064/Maulana Yusuf
* Dandim 0612/Tasikmalaya
* Waaster Kasdam III/Siliwangi
* Aster Kasdam III/Siliwangi
* Aster Kaskostrad
* Danrem 063/Sunan Gunung Jati (2016–2017)
* Pamen Denma Mabesad (2017)
* Irdam XVI/Hasanuddin (2017–2020)
* Ir Divif 2/Kostrad (2020–2023)

## Sombher
Fauzi H. Amro

**Fauzi Amro** (lahèr, 7 Junè 1976) panèka pengusaha, peneliti ternak, bân politisi Partai Nasḍem sè ampon dhâddhi angghuta ḌPR-RI tello' perioḍe sajjhek taon 2014, nabâkkèlè ḍaèrah Pamèlèyan pemilu Sumatera Sèltan I.

## Biografi
H. Fauzi Amro lahèr è Remban, Rawas Ulu, Musi Rawas ḍâjâ, Somattra lao'. Asakola è SḌ Remban Surulangun 1 (1983–1989), è SMP 7 Kottah Bengkulu (1989–1992), bân è Sakola'an Pertanian Pembangunan ḍaerah Bengkulu (SPP Ḍati I Bengkulu, 1992–1995). Salèrana ngabḍhi dhâddhi Katowa OSIS SPP ḍati I Bengkulu ka'angguy perioḍe 1993–1994. Salèrana nerrossaghi sakola'ânna neng è ḍiploma Paternaghân è Institut Pertanian Bogor (IPB, 1995–1998), Sarjana Peternakan è Universitas Padjadjaran (1998–2001), bân Sarjana Ilmu Sosial bân Politik è Universitas Inḍonèsia (2001–2013)

Fauzi aktif è organisasi mahasiswa bân atugas dhâddhi Katowa Senat Mahasiswa Fakultas Peternakan è IPB è taon 1997, Presiḍium Kalowarga Mahasiswa IPB è taon 1997–1998, bân Katowa Asosiasi Mahasiswa Islam (HMI) Cabang Bogor è taon 197–1988. Salèrana jhughân Bâkkèl Sekretaris Baḍan Komunikasi HMI Jawa Barat è taon 1998–2000.

## Karièr
Fauzi molaè karir dhâddhi peneliti è Unit Penḍiḍighân bân Penelitian Jonggol (UP3J) Fakultas Peternakan bân Roma potong hèwân Kabupaten Bogor ḍâri taon 1998 kantos 2001. Saterrossa dhâddhi peneliti è PT Lembu Soḍo Manḍiri sataon kantos taon 2002. Salèrana jhughân atugas dhâddhi peneliti bân instruktur neng è palatèyan bân manajemen palempoan ḍhumbhâ è Kementerian Penḍiḍikghân Nasional bân ḍewan Eksekutif HMI abiddhâ sataon kantos taon 2003.[2][3]

è taon 2003, Fauzi dhâddhi petugas pamasaran è PT Kartika Naya bân è taon 2004, dhâddhi ḍirektur pamasaran è PT ḍaya Cipta Kreasinḍo. Fauzi ampon ajabat dhâddhi Presiḍen Komisaris CV Muratara Jaya sajjhek taon 2009 bân dhâddhi pongghâbâ Faris Launḍry & Ḍry Cleaning è Palembang sajjhek taon 2010.

È taon 2005, Fauzi maso' ka politik ḍhâddhi angghuta staf ahli neng è fraksi Partai Bintang Reformasi (PBR) è ḌPR RI. È taon saterrossâ eangka' dhâddhi Katowa ḍewan Pimpinan ḍaerah PBR somattra lao'. È pemilu umum taon 2009, acalon dhâddhi calon angghuta ḌPR RI ḍâri PBR ka'angghuy somatra Lao' I, namong ghun ollè 68.000 sowara bân ta' mennang korsè.

## Sombher
Meutya Hafid

Meutya Viada Hafid (lahèr 3 Mei 1978) panèka panyiar berita bân politikus Indonesia. Samangkèn salèrana ajabat mènangka Menteri Komunikasi bân Digital Indonesia. Sabelluna salèrana dhâddhi angghuta DPR-RI sejjhâk 2010 aghentè'è Burhanuddin Napitupulu sèdhâ. salèrana panèka kader Partai Golongan Karya, abekkèlè daèrah pèlèyan Somattra Dâjâ.

È tangghâl 11 Oktober 2007, Meutya Hafid èpèlè dhâddhi sè mennang pangarghâ'ân Jurnalistik Elizabeth O'Neill, dâri pamarènta Australia. Pangarghâ'ân ka'dinto èberri' sabbhân taon ghâbây ngènga'è mantan Atase Pers Kedutaan Australia Elizabeth O’Neill, sè sèdhâ dâlem ajhâlâni tugas tangghâl  7 Maret 2007 dâlem kamalangan kapal (pesawat) è Yogyakarta. 

tangghâl 19 Februari 2008, Meutya ollè pangarghâ'ân alumni Australia 2008 ghâbây kategori Jurnalisme bân Media, asareng sè andi'  grup Lippo Dr. James Tjahaja Riady (alumni University of Melbourne) sè narèma pangarghâ'ân sè padâ ghâbây kategori kewiraswastaan. 

Tangghâl 9 Februari 2012, Meutya dhâddhi sèttong èantarana lèma' Tokoh Pers Inspiratif Indonesia vèrsi Mizan, polana èyangghep mènangka tokoh rajâ sè akontribusi dâlem parkembhângan pers nasional. 

## Karir politik
È bulân Agustus 2010, salèrana èlanti' dhâddhi angghuta DPR dâri Partai Golongan Karya aghentè'è Burhanudin Napitupulu sè sèdhâ.

È bâkto organisasi massa sè èpaddhek Surya Paloh, panèka Nasional Demokrat, aghentè dhâddhi partai politik tangghâl 25 Juli 2011, Meutya sè semma' kalabân Surya Paloh (seniorra è bâkto alako è Metro TV) tamaso' è antarana kader Golkar sè nyorot dâri partai Nasional Demokrat. Sekretaris Jenderal Partai Golongan Karya Idrus Marham abâlâ jhâ' sadhâjâna angghuta Fraksi Partai Golongan Karya mèlè nyorot dâri Nasional Demokrat. 

Paresmiyan nyorot kasebbhut èparesmi è arè Kâmmis, 11 Agustus 2011 sè aropa'aghi deadline ghâbây kader Golongan Karya ghâbây mèlè neptep è ka'dissa' otabâ apinda ka Partai Nasional Demokrat. Salaènna Meutya, kader Golongan Karya laènna sè sempet noro' ka  Nasdem panèka Jeffrie Geovanie bân Ferry Mursyidan Baldan. È arè kasebbhut, Meutya Hafid nyata'aghi è akun Twitternya sacara tegghâs abâlâ, "sanget ta' mongkèn mon kaulâ dhâddhi angghuta parpol laènna."

## Sombher-sombher
Jane Lubchenco

**Jane Lubchencho** (lahèr 4 Ḍèsèmber 1947 è Denver, Colorado, Amerika Serikat) panèka èlmowan lingkungan bân ahli *ekologi* tasè' asal Amerika Serikat sè èkennal atas dhurrunna ḍâlem panalètèyan tentang hubunganna antara lingkungan bân kaghâmmana manossa, cem-macemma *hayati*, pa'aobâ'ân iklim, sarta pamanpa'atan *sumber daya* tasè' saccara ros-terrosan. 

## Riwayât Kaoḍi'ân
Jane aropa'aghi profesor è Universitas Negeri Oregon, kennengan Jane ngajhâr bân ngalakonè panalètèyan ngennaè èkosistem tasè', *konservasi*, sara kabijhâghân lingkungan.

Ḍâri taon 2009 kantos 2013, Jane anḍi' pangkat mènangka Kapala *Administrasi Kelautan dan Atmosfer* *Nasional* (NOAA) bân dhâddhi bâbinè' sè lu-ghâllu sè ngennengngè posisi kasebbut. Jane jhughân aropa'aghi pajhâbhât tèngghi è *Departemen* pardhâghângan sè *tanggungjawab* ḍâ' *kelautan* bân Atmosfer è Amerika Serikat. Ḍâlem perran panèka, Jane fokus ḍâ' pamajjhuwân pamantauan bân parkèra'an cuaca, papolèyan èkosistem tasè', sarta kabijhâghân pamèyara'an lingkungan *basis sains*. È bâbâna kapamèmpènan Jane, NOAA aperran ḍâlem nangghebbhi bencana lingkungan, tamaso' tompa'an minya' *Deepwater Horizon* è taon 2010.

## Sombher
Dyah Roro Esti Widya Putri

Dyah Roro Esti Widya Putri (lahèr 25 Mei 1993) sè biyasa èkennal Roro Esti panèka politikus Indonesia sè samangkèn ajabat mènangka Bekkèl Menteri Pardhâghângan Republik Indonesia è pamarènta'anna Prabowo - Gibran è Kabinet Merah Putih, sabelluna salèrana ajabat mènangka angghuta Dèwan Perwakilan Rakyat Republik Indonesia (DPR RI) dâri daèrah pèlèyan Jhâbâ Tèmor X, sè maso' panèka Kabhupatèn Gresik bân Lamongan periode 2019–2024. Angghuta Partai Golkar ka'dinto ajabat mènangka Bekkèl Bendahara Umum Golkar bân toman dhâddhi angghuta Komisi VII Dèwan Perwakilan Rakyat Republik Indonesia kalabân andi' tugas è bidang Ènergi, Risèt bân Teknologi, tor Industri.

## Karir Awwâl
Saellana lulus dâri Imperial College London, salèrana saren alè'na, Satya Hangga Yudha, noro' maddhek Indonesian Energy and Environmental Institute (IE2I). Lembaga ka'dinto panèka LSM sè adedikasi ghâbây maongghâ kasadaran tentang pamanasân global bân dampa' negatif dâri parghentèan  iklim, sè operasionalla è Jakarta, Indonesia. Roro pas ajabat mènangka Direktur Eksekutif lembaga kasebbhut dâri taon 2016 kantos 2019.

## Karir Politik
È taon 2019, Roro nyalon mènangka angghuta Dèwan Perwakilan Rakyat è daèrah pèlèyan Jhâbâ Tèmor X, panèka Kabhupatèn Gresik bân Lamongan. Salèrana nyalon mènangka angghuta Golkar bân mennang pèlèyan umum kalabân total 48.377 sowara, tor molaè ajabat tangghâl 1 Oktober 2019 kantos 1 Oktober 2024.

È bâkto sè padâ, salèrana èkaparcajâ dhâddhi Bekkèl Bendahara Umum Dèwan Pimpinan Pusat (DPP) Partai Golkar Periode 2019-2024.

È parlemèn salèrana èberri' tugas è Komisi VII dâlem bidang Industri, Ènergi, Risèt bân Inovasi tor jhughân Bhâdhân Kerja Sama Antar Parlemèn (BKSAP).

Roro Esti jhughân è kaparcajâ mènangka Katua  Grup Kerja Sama Bilateral (GKSB) Indonesia - Peru sè sala sèttongnga aniyat maongghâ  parceppeddhân Indonesia-Peru Comprehensive Economic Partnership Agreement (CEPA), ghâbây madhâddhi pardhâghângan sè lebbi  produktif kantos maluwas pasar Indonesia ka Amerika Latin.

Dâlem kapasitassa mènangka Angghuta DPR, salèrana èkaparcajâ ajabat mènangka angghuta  Board Member Young Parliamentarians Inter-Parliamentarian Union (IPU), arepresentasiaghi daèrah Asia bân Pasifik dâri taon 2022 - 2024. Jhughân mènangka angghuta  World Bank Young MPs Steering Committee ghâbây daèrah Asia bân Pasifik dâri taon 2022 - 2024.

È taon 2024, Roro noro' kontestasi politik mènangka Caleg è Daèrah pèlèyan sè padâ bân ollè 64,091 sowara, maskè ta' lolos. Salèrana jhughân èberri' amanah mènangka Bekkèl Komandan Fanta bân Jubir Tim Kampanye Nasional (TKN) Prabowo - Gibran taon 2024.

## Sombher-sombher
Isyana Bagoes Oka

Ratu Ayu Isyana Bagoes Oka (lahèr 13 September 1980) panèka peragawati, presenter, panyiar berita, wartawati, bân politikus mènangka angghuta Dèwan pembina Partai Solidaritas Indonesia bân Bekkèl Menteri Kependudukan dan Pembangunan Keluarga Indonesia. Salèrana amolaè karirra dâri modeling bân ollè pangarghâ'ân  juara favorit pèlèyan sè maca dâlem pèlèyan Wajah Femina taon 2000.

Isyana amolaè karir jurnalistik sejjhâk taon 2003, saellana lulus dâri jurusan hubungan internasional è Universitas Indonesia. Bâkto ghânèka salèrana è tarèma dhâddhi reporter è Trans TV. Saellana ra-kèra sataon alako, Isyana apinda ka TV7 (samangkèn Trans7) dhâddhi presenter berita sambi teptep aliput. Sejjhâk taon 2007, salèrana apinda ka RCTI mènangka presenter berita bân produser program berita Seputar Indonesia. È awwâl taon 2013, salèrana apinda ka MetroTV.

## Karir
Teppa'na akarir dhâddhi  jurnalis, Isyana toman aliput Tsunami Aceh, Bom Bhâli II kantos pèlèyan Prèsidèn Amerika Serikat taon 2008 sè kapèlè panèka Barack Obama.

Isyana èberri' tugas dhâddhi wartawan maligi kaprèsidènan bâkto pamarènta'anna Prèsidèn Susilo Bambang Yudhoyono.

Tokoh- tokoh sè toman èwawancarai Isyana panèka George W. Bush bâkto ajabat mènangka  Prèsidèn Amerika Serikat, Hillary Clinton bâkto ajabat mènangka Menteri Lowar Naghârâ Amerika Serikat, bintang bân coach bal (sepak bola) Pep Guardiola, Cesc Fabregas, Robert Pires kantos Javier Zanetti.

Saellana nyorot dâri RCTI È akhèr taon 2013, Isyana dhâddhi presenter leppas pan-bârâmpan talkshow È bânnya'  televisi akadhi Metro TV, Sindo TV, Kompas TV bân Fox Sports Asia.

Taon 2014, Isyana asareng pan-bârâmpan na'-kana' ngodâ laènna akadhi  Grace Natalie bân Raja Juli Antoni maddhek Partai Solidaritas Indonesia (PSI). Taon 2015, Isyana ngèrèm sorat ka kantor rèdaksi media-media è Jakarta sè nyata'aghi abâ'na jhâ' nyorot dâri Dhunnya jurnalistik bân maso' ka Dhunnya politik mènangka Katua DPP PSI. Sala sèttong alesan panèka noro'è almarhum emba binè'na, Gedong Bagoes Oka sè toman dhâddhi angghuta DPR bân angghuta MPR ghâbây Utusan Golongan Hindu.

Dâlem Pemilu 2019 Isyana noro' Tim Kampanye Nasional (TKN) Jokowi - Ma'ruf Amin. Isyana jhughân dhâddhi Calon Angghuta Legislatif dâri PSI ghâbây daèrah pèlèyan Banten III (Kabhupatèn Tangerang, Kottah Tangerang bân Kottah Tangerang lao') tor tamaso' daftar 10 sè ngaollè sowara palèng bânnya', panèka 48,819 sowara bân total akumulasi sowara PSI è Banten III kalabân 130,010 sowara. tapè, sowara nasional PSI sè ta' dâpa' "parliamentary threshold 4 persen madhâddhi èpon ta' lolos dhâddhi Angghuta DPR-RI.

## Sombher-sombher
Mochammad Bachrun

Brigadir Jenderal TNI (Purn.) **Mochammad Bachroen** (12 Februari 1911 – Mei 1979) panèka perwira tèngghi sè ampon pansiyun bân mantan Komandan T&T IV/Diponegoro samangkèn (Kodam IV/Diponegoro) sè atugas dâri taon 1952-1956, ngântè Kolonèl Gatot Soebroto.  Bachroen lahèr è Kedungwuluh, Purwokerto Bârâ', Banyumas, Jhâbâ Tengnga, è tangghâl 12 Pèbruwari 1911 bân sèdhâ è Jakarta è tangghâl 6 Mèi 1979.

## Pendidikan

* "Mamba'ul Ulum", Solo
* Kursus Mantri Malaria, Jakarta (1932-1933)
* Renseitai, Tentara Pembela Tanah Air (Peta), Bogor (1943)

## Karir Militèr
E bâkto pânjhâjhâ'ân Jeppang, sareng Moehammad Irshad bân ca-kanca laènna, salèrana maso' militèr tentara Pembèla Tanah Air (PETA). Sajjâ' panèka, salèrana ngabdhi ghâbây bângsah Indonèsia è dinas militèr. Catedhân karirra Irshad è dinas militèr è antarana:

* Ghuru bân aktivis Jong Islamieten Bond 
* Sekretaris Geraghân Ahmadiyah Indonèsia 
* 1943-1945: èyangka' mènangka Chudanco Peta è Banyumas II (Sumpyuh) kalabân pangkat Kaptèn. 
* Nopèmber 1945-1947: èyangka' mènangka Komandan Resimèn 5, Cilacap, kalabân pangkat Lètnan Kolonèl. 
* 1947-1947 : èyangka mènangka Komandan Sektor 3, Divisi Pertahanan II/Sunan Gunung Jati. 
* Juni 1947-1948: èyangka' mènangka Komandan Resimèn 6, Purwokerto. 
* Tanggal 4 Mei 1948: èyangka' mènangka Komandan Brigade I, Divisi I. 
* Tanggal 25 Desember 1948 : èyangka' mènangka Komandan Brigade 8, Divisi III, Banyumas bân Pekalongan. 
* Tanggal 20 Juli 1950 : èyangka' mènangka Komandan Brigade 8, Angkatan Darat bân Wilayah IV/Diponegoro. 
* 1950-1951: èyangka' mènangka Kepala Staf Wilayah IV, pangkatna èpanaè' dâddhi Kolonel. 
* Tangghâl 20 Sèptèmber 1952-3 Sèptèmber 1956: èyangkat' mènangka Komandan Wilaya V Diponegoro, Semarang. 
* 1957-1958: èyangka' mènangka Direktur Korps Kuartermaster Angkatan Darat (CIAD). 
* 1959: Pansiyun dâri Dinas Militèr kalabân pangkat Brigadir Jenderal, kalabân tugas sè palèng ahèr èngghi panèka mènangka Hakim Perwira è Mahkamah Militèr Agung. 

## Sombher
Purnawan Widi Andaru

**Purnawan Widi Andaru** (lahèr 5 Agustus 1962) panèka pansiyunan perwira Angkatan Darat Indonèsia sè terakhir atugas mènangka Ahli Tingkat III è Bidang Informasi Pribadi ghâbây Panglima Angkatan Bersenjata Nasional Indonesia.

Purnawan panèka lolosân taon 1986 dâri Akademi Militer (Akmil) bân ahli è infanteri (Kopassus). Sabellunna, salèrana atugas mènangka angghuta staf hosos Kepala Staf Angkatan Darat. 

## Riwayât Pendidikan

### Pendidikan Umum

* SD (1974)
* SMP (1977)
* SMA (1981)

### Pendidikan Militèr

* Akmil (1986)
* Sussarcab Inf (1986)
* Suslapa I (1992)
* Suslapa II (1995)
* Seskoad (2001)
* Sesko TNI (2010)
* Sussarpara (1987)
* Komando (1987)
* Sus Sandi Yudha (1991)

## Riwayât Kalaghungan

* Danton Kopassus (1986—1987)
* Dan Unit 2/2/21 Grup2 Kopassus (1987—1991)
* Dantim 1/3/21 Grup 2 Kopassus (1991)
* Wadanyon 43 Grup 4 Kopassus (1991—2001)
* Dan Sesandha Grup 3 Kopassus (2001)
* Danyon 12 Grup 1 Kopassus (2001—2004)
* Dandenma Kopassus (2004—2007)
* Asren Danjen Kopassus (2007—2009)
* Danpusdikpassus (2009—2010)
* Asisten Perencanaan Danjen Kopassus (2010—2011)
* Danrem 012/Teuku Umar (2011—2012)
* Irdam XII/Tanjungpura (2012—2013)
* Irlog Itum Itjenad (2013—2014)
* Pamen Denma Mabesad (2014—2015)
* Danrem 171/Praja Vira Tama (2015—2016)
* Kasdam XVIII/Kasuari (2016—2017)
* Staf Khusus Kasad (2017—2020)
* Pa Sahli Tk III Bidang Jahpers Panglima TNI (2020)

## Sombher
Mukhamaḍ Misbakhun

Mukhamaḍ Misbakhun (lahèr è tangghâl 29 Juli 1970) panèka sala sèttong pengusaha bân politisi Inḍonèsia sè samangkèn aropa'aghi angghuta ḌPR RI. Mantan karyawan ḍirektorat Jenḍeral Pajhâk panèka molaè karir politikghâ è Partai Keaḍilan Sejahtera (PKS) bân saterrossa noro' Partai Golkar. È ḍâlem tello' masa jabatdhân ros-terrosân molaè taon 2009, Misbakhun ampon aktif è ḍâlem ngawasè bân ngritik kinerja pamarènta, è antarana dhâddhi inisiator  *Pansus Century*. È bâkto masa jabatdhân 2019-2024, Misbakhun ètugasaghi polè ḍâ' Komisi XI ḌPR RI.

È pemilu 2024, Mukhamaḍ Misbakhun èpèlè polè dhâddhi angghuta ḌPR RI neng è perioḍe 2024-2029 bân dhâddhi katowa Komisi XI ḌPR RI, sè ngawasè Keuangan, Perencana'an Pembangunan Nasional, Urusân Moneter, bân Sektor Jasa Keuangan

sa'abiddhâ dhâddhi angghuta ḌPR RI, Misbakhun panèka PNS è ḍirektorat Jenḍeral Pajhâk, Kementerian Keuangan RI. Namong, è taon 2005, Misbakhun motossaghi ka'angghuy ambu ḍâri PNS bân dhâddhi pangusaha. Salèrana maddhek PT. Agar Sehat Makmur Lestari, perusaha'an pangola'an rumput laut, è Pasuruân, Jhâbâ Tèmor.

sabèlumma dhâddhi angghuta ḌPR Inḍonèsia (ḌPR RI), Misbakhun aropa’agi sala settong angghuta se palèng vokal. È bâkto masa jabatdhân sè lu-ghâllu, Misbakhun panèka sala sèttong inisiator Hak Angket *Bailout* Bank Century. Hubunganna bân Mentri Sri Mulyani dhâddhi tegang polana skanḍal Bank Century Bailout. Namong, Misbakhun anyata'aghi sokonganna bâkto Sri Mulyani èpèlè polè dhâddhi Mentri Keuangan bân Presiḍen Joko Wiḍoḍo è taon 2016. Misbakhun anyata'aghi jhâ' bhâkal nolongè saḍhaja kabijakghaân pro-rakyat sè èpakalowar bân pamarènta, khusussâ Kementerian Keuangan, sè dhâddhi mitrana è Komisi XI ḌPR RI.

Misbakhun jhughân èkennal dhâddhi inisiator otama RUU, khusussâ è masa jabatdhân kaḍuwâ'na dhâddhi angghuta ḌPR RI, è antarana Unḍang-Unḍang Amnesti Pajhâk. Salèrana jhughân ajhâlânaghi UU Tabungan Paroma'an Umum bân UU Jaringan Pengaman Sistem Keamanan (JPSK).

## Sombher
Christina Aryani

**Christina Aryani** (lahèr 17 Juli 1975) panèka politikus dâri Indonesia. Samangkèn nèka salèrana ajabat mènangka Bekkèl Menteri Perlindungan Panglako Migran Indonesia asareng Dzulfikar Tawalla mènangka Menteri Perlindungan Panglako Migran Indonesia sejjhâk taon 2024. Sabelluna, salèrana ajabat mènangka angghuta Dèwan Perwakilan Rakyat Republik Indonesia (DPR RI) dâri taon 2019 kantos 2024 sè abekkèlè daèrah pèlèyan DKI Jakarta II. Christina panèka kader Partai Golongan Karya bân bâkto è DPR RI salèrana èberri' tugas è Komisi I.

Christina maso' ka dhunnya politik polana èpon andi' latar belakang pendidikan hokom.

## Pendidikan

* SD Strada Pejompongan dâri taon 1981 kantos 1987
* SMP Tarakanita I  dâri taon 1987 kantos 1990
* SMA Tarakanita 1  dâri taon 1990 kantos 1993
* S-1 STIE-IPWI Jakarta  dâri taon 2006 kantos 2009
* S-1 Universitas Katolik Atma Jaya  dâri taon 2006 kantos 2010
* S-2 Universitas Indonesia dâri taon 2010 kantos 2012

## Organisasi

* Bekkèl Katua Umum Gerraghân Bâbinè' Ormas MKGR dâri taon 2016 kantos 2019
* Hakim Angghuta Mahkamah Partai Golkar dâri taon 2016 kantos 2019
* Bekkèl Katua Umum Pengurus Pusat Parsèttongan Bâbinè' Partai Golkar dâri taon 2017 kantos 2019
* Bekkèl Sekretaris Jenderal DPP Partai Golkar dâri taon 2018 kantos 2019

## Karir

* Dosèn Fakultas Hokom Universitas Katolik Atma Jaya dâri taon 2012 kantos 2016)
* *Chief Administrative Officer* PT Jakarta Monorail dâri taon 2014 kantos 2015)
* *Director* PT Hermawan Juniarto Sinergi Kapital dâri taon 2015 kantos 2016)
* *Chief Administrative Officer* PT China Communications Construction Indonesia dâri taon 2016 kantos 2019)
* Angghuta Komisi I & Bhâdhân Legislasi DPR-RI dâri taon 2019 kantos samangkèn

## Sajârâ èlèktoral

## Sombher-sombher
Maria Yohana Esti Wijayati

**Maria Yohana Esti Wijayati** (lahèr, 17 Junè 1968) panèka sala sèttong politisi ḍâri Partai Perjuangan ḍemokrasi Inḍonèsia bân angghuta ḌPR Inḍonèsia neng è tello' perioḍe (2014-2019, 2019-2024 bân 2024-2029). Bâkkèl Katowa Komisi X ḌPR perioḍe 2024-2029, Katowa ḌPP PḌI Perjuangan. Maria èpèlè ka'angghuy abâkkèllè ḍistrik pamèlèan bân Wilayah Khusus Provinsi Yogyakarta neng è tello' Pemilu Legislatif (2014, 2019, bân 2024). Esti aropa’agi alumni SMA II IKIP Pakem (SMA Negeri 1 Pakem) tor Universitas Sanata Dharma tor aropa’aghi angghuta ḌPRḌ Kabupaten Sleman tor angghuta ḌPRḌ Wilayah Khusus Yogyakarta ka'angguy semester sabellunna . È perioḍe 2019-2024, esti èpadhâddhi è Komisi X, sè ngawasi penḍiḍighân, perpustaka'an, para ḍâ-ngoḍâ, pariwisata, ekonomi kreatif, bân aghâma, kalabân mitra è antarana Kementerian Penḍiḍighân, Kabhudhâjâ'ân, Penelitian bân Teknologi, Kamenterian Pariwisata bân Ekonomi Kreatif, Kamenterian Aghâma.

Salèrana panèka angghuta "ḍewan Kolonel" (sèttong kalompo' angghuta ḌPR Inḍonèsia sè nolongè pencalonan Puan Maharani dhâddhi  Presiḍen Inḍonèsia è Pilpres 2024) è ḍâlem Partai Perjuangan ḍemokrasi Inḍonèsia (PḌI-P).

Esti èpèlè ka ḌPR Inḍonèsia neng è perioḍe 2014-2019 kalabân sowara 99.440, neng è perioḍe 2019-2024 kalabân 176.306 sowara, bân neng è perioḍe 2024-2029 kalabân 257.923 sowara.

## Kaoḍi'ân Pribadi
èsti akabin sareng F. Bambang Sigit Sulaksono, S.T. (angghuta ḌPRḌ Kabupatèn Sleman) bân andi' ana' ḍuwâ', Bernanḍus Setya Ananda Wijaya, sè perna maso' ka Forbes 30 under 30,[7][8] Christian Aḍi Wijaya Laksana bân Angelina Ḍewi Laksana Putri.

## Sombher
Akhmad Rusli Budi Ansyah

Mayor Jenderal TNI (Purn.) dr. **Akhmad Rusli Budi Ansyah** (lahèr 1 Maret 1967) panèka perwira pansiyunan Angkatan Darat Indonèsia sè palèng ahèr atugas mènangka Kakommed RSPAD Gatot Subroto. 

Kalaghungan sè palèng ahèr panèka Kâtowa Kelompok Staf Ahli è RSPAD Gatot Subroto.

## Riwayât Kalaghungan

* Karumkit TK II Soedjono Magelang
* Kakesdam IV/Diponegoro
* Kasubditbinyankes Sdircab Puskesad
* Dircab Puskesad (2023–2024)
* Dokter Ahli Bidang Traumatologi RSPAD Gatot Subroto (2024)
* Kapoksahli RSPAD Gatot Subroto (2024)
* Kakommed RSPAD Gatot Subroto (2024—2025)

## Sombher
George Cayley

**George Cayley,** **Baronet ka-6** (27 Ḍèsèmber 1773 kantos 15 Ḍèsèmber 1857) panèka insinyur, panemmo, bân panerbang sè asalla ḍâri Inggris. 

## Riwayât Kaoḍi'ân
George aropa'aghi sala sèttong orèng sè palèng penting ḍâlem sajhârâ *aeronautika*. Bânnya' sè ngangghep George mènangka panalètè *udara ilmiah* sejati bân orèng sè lu-ghâllu ngartè prinsip bân kakowadhân panerbangan.

È taon 1799, George netteppaghi konsep pesawat terbang modern ka'ḍinto pesawat sè alèmbângan teptep kalabân sistem sè apèsa ka'angghuy *lift* (*gaya angkat*), *propulsi* (panyotok) bân kedali. George aropa'aghi palopor tekni panerbangan bân kadhâng èsebbhut "bhâpa' *kedirgantaraan*". George nemmowaghi bân nepteppaghi empa' kakowadhân sè alako ḍâ' pesawat terbang sè lebbi berrâ' ḍâri udara, ka'ḍinto *berrâ*', *gaya angkat*, *gaya hambat* (otabâ *gaya tahan*) bân gaya dorong. Rancangananna *pesawat modern* èdhâsarraghi ḍâ' panemmowan-panemmowan kasebbhut bân tentang pentingnga lèmbâng sè abhângon *camber* sè jhughân *èidentifikasi* sareng George.

## Sombher
Mohamad Arifin

**Muhamad Arifin** (28 Nopèmber 1937 – Tangghâl 28 Oktober 2010 ) panèka mantan Kepala Staf Angkatan Laut  pèriode 1989 - 1993. Salèrana èkennal mènangka pangghâghâs pambângunan Monumen Jalesveva Jayamahe (Monjaya) è Sorbhâjâ.

## Karir
È taon 1960, Muhamad Arifin lolos dâri Akademi Angkatan Laut, èsingkat dâddhi AAL angkadhân VII. Sa'ellana lolos, èpon akarir è Angkatan Laut Indonèsia, è taon 1978  èpon atugas mènangka Atase Pertahanan Indonèsia è Singapura. 

Saterrossa, è taon 1986, Arifin nerrossaghi lalakonna mènangka Komandan Komando Armada Tèmor Indonèsia (Pangarmatim). Tello taon salastarèna, teppak è taon 1989, salèrana dhâddhi Kepala Staf Angkatan Laut Indonèsia. 

Taon 1993 pangabdhiyân Laksamana Arifin mènangka Komandan Angkatan Laut Indonèsia lastarè. Salèrana jhughân maddhek Jalesveva Jayamahe (Monjaya) Monument, monumen sè bâdâ è Sorbhâjâ, Jhâbâ Tèmor. 

È masa karir, M. Arifin bânnya’ narema pangarghâ'ân bân jughân narema brevet hiu bân resmi dhaddhi angghuta kehormatan kapal selam Angkatan Laut Indonèsia. 

## Sombher
Aryudha Sakti

**Aryudha Sakti** (lahèr 15 Jânuwari 1985)  panèka Perwira Pangkat Tengnga Angkatan Darat Indonèsia sè toman dhâddhi Komandan Batalyon 23/Dhanuja Yudha,  salèrana panèka lolosân Akademi Militer è taon 2006  dâri cabang Infanteri (Kopassus).  

## Kalaghungan Militèr

* Danyon 23/Dhanuja Yudha (21 Dèsèmber 2022—11 April 2025)

## Sombher